SA ออกหุ้นกู้ 400 ลบ. ชูดอกเบี้ย 6.80% ขายสถาบัน-รายใหญ่ 26-28 ต.ค.นี้
SA ออกหุ้นกู้ 400 ลบ.อายุ 2 ปี ดอกเบี้ย 6.80% ขายสถาบัน-รายใหญ่ 26-28 ต.ค.นี้ นำเงินพัฒนาโครงการอสังหาริมทรัพย์และทุนหมุนเวียนในกิจการ ฟาก "ทริสฯ" จัดเรทติ้งที่ระดับ “BB+” แนวโน้มเครดิต "Stable"
SA ออกหุ้นกู้ 400 ลบ.อายุ 2 ปี ชูดอกเบี้ย 6.80% ขายสถาบัน-รายใหญ่ 26-28 ต.ค.นี้ นำเงินพัฒนาโครงการอสังหาริมทรัพย์และทุนหมุนเวียนในกิจการ
1 ต.ค. 2564

บริษัท ไซมิส แอสเสท จำกัด (มหาชน) หรือ SA ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 4/2564 มูลค่าไม่เกิน 400 ล้านบาท อายุ 2 ปี ครบกำหนดไถ่ถอนปี 2566 มีอัตราดอกเบี้ยคงที่ร้อยละ 6.80 ต่อปี ชำระดอกเบี้ยทุก 3 เดือนตลอดอายุหุ้นกู้ ทั้งนี้ บริษัทมีสิทธิไถ่ถอนเงินต้นหุ้นกู้ทั้งจำนวน หรือบางส่วนบริษัทเสนอขายหุ้นกู้ดังกล่าวให้แก่ผู้ลงทุนสถาบัน และหรือ ผู้ลงทุนรายใหญ่ ในวันที่ 26-28 ตุลาคม 2564
โดยมีบริษัทหลักทรัพย์ หยวนต้า (ประเทศไทย) จํากัด และบริษัทหลักทรัพย์ เคทีบีเอสที จำกัด (มหาชน) เป็นผู้จัดการการจัดจำหน่ายหุ้นกู้บริษัท ทริสเรทติ้ง จำกัด จัดอันดับเครดิตหุ้นกู้ที่ “BB+” แนวโน้มอันดับเครดิต “Stable” เมื่อวันที่ 27 กรกฎาคม 2564 บริษัทมีวัตถุประสงค์จะนำเงินที่ได้จากการเสนอขายหุ้นกู้ครั้งนี้ ไปชำระคืนหุ้นกู้ที่ครบกำหนด จำนวน 85 ล้านบาท เพื่อใช้พัฒนาโครงการอสังหาริมทรัพย์ จำนวน 250 ล้านบาท และใช้เป็นเงินทุนหมุนเวียนในกิจการ จำนวน 65 ล้านบาท